ROMÂNIA
JUDEȚUL BACĂU
CONSILIUL LOCAL AL ORAȘULUI BUHUȘI



CĂTRE PRIMĂRIA ORAȘULUI BUHUȘI


În atenția:  Domnului Primar Vasile Zaharia
         Doamnei Secretar General al U.AT Buhuși Oana Mihai

Subsemnata Petcu Alina, consilier local P.N.L în cadrul Consiliului Local al orașului Buhuși, vă înaintez spre analiză și includere în procedura administrativă aferentă activității deliberative a Consiliului Local următoarele documente:
1. Proiectul de hotărâre privind aprobarea Regulamentului pentru acordarea premiilor de excelență și a premiilor de merit copiilor și tinerilor domiciliați în orașul Buhuși;
2. Referatul de aprobare aferent proiectului de hotărâre;
3. Regulamentul pentru acordarea premiilor de excelență și a premiilor de merit copiilor și tinerilor domiciliați în orașul Buhuși.
Prezenta inițiativă legislativă este determinată de necesitatea instituirii unui cadru administrativ clar, coerent și predictibil privind susținerea și recunoașterea performanței copiilor și tinerilor din comunitatea locală. Necesitatea adoptării unui asemenea regulament rezultă inclusiv din dificultățile și interpretările administrative apărute în cadrul procedurilor anterioare privind posibilitatea acordării unor premii pentru performanțe educaționale, sportive, culturale sau civice deosebite obținute de copii ai orașului Buhuși, altele decât cele aprobate de Ministerul Învățămăntului.
În lipsa unei reglementări locale exprese, pot apărea interpretări diferite cu privire la:
- categoriile de beneficiari eligibili;
- tipurile de performanțe care pot fi susținute;
- procedura administrativă aplicabilă;
- competența autorității deliberative;
- modalitatea de utilizare a fondurilor din bugetul local.

Prin regulamentul propus se instituie un mecanism administrativ transparent și clar, care stabilește:
- condițiile de eligibilitate;
- caracterul excepțional și individual al premierii;
- domeniile pentru care pot fi acordate premii;
- procedura de analiză și aprobare;
- competența exclusivă a Consiliului Local în aprobarea premierilor;
- utilizarea fondurilor publice locale în interesul comunității.
Totodată, regulamentul propus protejează caracterul local al acestor măsuri de sprijin, stabilind în mod expres că pot beneficia de premiere exclusiv copiii și tinerii care au domiciliul stabil în orașul Buhuși, având în vedere faptul că fondurile utilizate provin din bugetul local al comunității.
Apreciez că susținerea performanței și a excelenței reprezintă o obligație morală și instituțională a autorității publice locale și consider că orașul Buhuși trebuie să dispună de un cadru administrativ modern și echitabil pentru recunoașterea publică a rezultatelor deosebite obținute de copiii și tinerii comunității noastre.
Consider că administrația publică locală are nu doar dreptul, ci și obligația morală și instituțională de a proteja, susține și recompensa performanța autentică a copiilor și tinerilor din orașul Buhuși, indiferent dacă aceasta este sau nu inclusă în formele de recunoaștere aprobate de Ministerul Educației, întrucât excelența nu poate fi limitată la criterii strict birocratice, iar valoarea reală a unui rezultat deosebit se măsoară prin munca, disciplina, sacrificiul și prestigiul pe care acești copii îl aduc comunității pe care o reprezintă (comunitatea orașului Buhuși).
Față de cele prezentate mai sus, în calitate de consilier local vă solicit continuarea procedurii administrative, întocmirea documentației de specialitate prevăzute de lege și includerea proiectului de hotărâre pe ordinea de zi a ședinței de Consiliului Local al orașului Buhuși, în vederea dezbaterii și supunerii la vot de către autoritatea deliberativă competentă.
 Cu deosebită considerație, 

Consilier local PNL,
                           Petcu Alina						
Data: 22.05.2026



